Христо Смирненски
Картинка

chitanka.info

Със пламъка на руска балерина

целуна слънцето снега

и белий сняг в Борисова градина

топи се от любов сега.

И в унеса на приказки интимни

потрепват вейките едва

и ронят бавно накитите зимни

с незвучни горестни слова.

А със смеха на улични кокетки

шуртят поточета навред

и страстно през съдраните подметки

ми пращат своя мил привет.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.